OpenLLM-France/wikimedia huggingface dataset:
# Agrupació Esportiva Piera

L'Agrupació Esportiva Piera és un club de futbol català de la ciutat de Piera. El club disposa d'un total d'11 equips repartits en diferents categories.

## Història

Al voltant del 1920 nasquí a la vila, el Club de Futbol Piera, de la mà d'Antoni Balart, que desaparegué durant la Guerra Civil. El 1940, Rossend Bosch, Federico Esteve i Antoni Balart fundaren el Club Esportiu Piera, que un any més tard ingressà a la Federació Catalana de Futbol. El 1948 canvià de nom, adoptant el d'Agrupació Esportiva Piera. El 1975 es crearen els primers conjunts de futbol base.
El Camp Municipal d'Esports fou inaugurat el 8 de setembre de 1950 i remodelat el 1985.

## Presidents

* Antoni Balart
* Federico Esteve
* Rossend Bosch
* Ignasi Junyent
* Pepito Ballesteros
* Francesc Parera
* Miquel Figueres
* Guillermo Solà
* Jaume Freixes
* Javier Rodríguez
* Josep Puig
* Josep Ferreiro
* Antonio Rodríguez
* Marc García
* Hèctor Rodríguez

## Referències

* ↑ «Agrupació Esportiva Piera». Ajuntament de Piera. [Consulta: 15 gener 2023].
* 1 2 «PIERA, A.E.». Federació Catalana de Futbol. Arxivat de l'original el 10/12/2008. [Consulta: 15 gener 2023].
# Al Cohn

Alvin Gilbert Cohn (Nova York, 24 de novembre de 1925 - Stroudsburg, Pennsilvània, 15 de febrer de 1988) va ser un saxofonista tenor, arranjador i compositor Estats Units de jazz.

## Estil

Especialista en balades i tempos mitjans, el seu estil és de gran riquesa harmònica i profund lirisme, molt tècnic i clarament emmarcat en la influència primera de Lester Young, amb petites modulacions i lligadures molt característiques. El seu so al tenor evolucionar al llarg del temps, fins a desenvolupar un vibrato ombrívol i expressiu.

## Referències

* ↑ Berendt (1986):p.392
* ↑ Dictionaire du jazz (1988):p.214

## Bibliografia

* Berendt, Joachim E. El Jazz: Origen y desarrollo (en castellà). Fondo de Cultura Económica, 1986. ISBN 84-375-0260-8.
* Carles, Phillipe; Clergeat, André; Comolli, Jean-Louis. Dictionaire du jazz (en francès). Éditions Robert Laffont, 1988. ISBN 2-221-04516-5.
# Aletes (desambiguació)

«Aletes» té aquests significats:

## Mitologia

* Aletes, heroi grec, fill d'Hípotes
* Aletes, heroi grec, fill d'Egist

## Botànica

Viccionari
# Agustí Saperes i Fàbregas

Agustí Saperes o Saperas i Fàbregas, més conegut com "El Caragol" (Valls 23 de febrer de 1793 - ?)guerriller i militar absolutista espanyol de la primera meitat del segle xix.
Era fill de Marc Saperas teixidor i Maria Fàbregas naturals de Valls. Soldat de Marina, quan el Trienni Constitucional va desertar, va organitzar i va comandar una partida de Voluntaris Realistes que va actuar principalment contra els liberals a la comarca de Montserrat i els Cingles de Bertí. Amb el precedent de la revolta de G. Bessières a l'agost de 1825, i insatisfet amb el reglament de 1826 per als cossos de Voluntaris Realistes, poc favorable a les seves aspiracions, el 25 d'agost de 1827 es va pronunciar amb un Manifest que proclamava la Guerra dels Malcontents, demanant la tornada de la Inquisició entre d'altres mesures. En aquesta data va establir, al costat de Josep Busoms (Jep dels Estanys) i uns altres, la "Junta Suprema Provisional de Govern del Principat de Catalunya" a Manresa. Va dominar una gran part de la Catalunya interior: ràpidament van ser ocupats Vic, Cervera, Valls, Reus, Talarn i Puigcerdà, i van romandre assetjades Cardona, Hostalric, Girona i Tarragona. Simultàniament es van agregar grups d'Aragó, el País Basc, Còrdova i el Maestrat. El govern va actuar amb rapidesa i decisió. El 14 de setembre el marquès de Camp Sagrat era substituït en la capitania general de Catalunya pel Comte d'Espanya, ara nomenat cap de l'exèrcit expedicionari, i el 18 Ferran VII d'Espanya va anunciar el seu viatge a Catalunya; el 23 el Comte d'Espanya estava ja a Tortosa amb les seves tropes i el 28 el monarca i el comte van entrar a Tarragona. La presència del rei, l'indult concedit i el paper de la jerarquia eclesiàstica van facilitar la campanya i Manresa es va rendir sense lluita el 8 d'octubre, i a continuació Cervera, Vic i Olot. Quan tothom esperava un tracte benigne amb els implicats, Ferran VII d'Espanya va rebutjar qualsevol petició de gràcia; nou dels principals insurrectes van ser afusellats a Tarragona, mentre que uns tres-cents van ser deportats a Ceuta.

## Referències

* ↑ «Índice de expedientes personales. Volúmen 8. PDF 1.pàg 90)» (en castellà). Biblioteca Virtual de Defensa, 1826. [Consulta: 12 febrer 2020].
* ↑ «Expediente de Francisco Saperas. ES.28079.AHN/16//ULTRAMAR,5096,Exp.39, pàgs. 15 i 17». P.A.R.E.S, 03-07-1824. [Consulta: 9 setembre 2021].
* ↑ «.xml Agustí Saperes i Fàbregas». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Jaime Torras Elías, La guerra dels agraviats, 1967.
# Agustí Soler i Mas

Agustí Soler i Mas (Manresa, 17 de desembre de 1939 - Navarcles, 7 de novembre de 2002) dramaturg català.

## Obra
### Teatre

* Capital, ominia vincit. Barcelona: Millà, 1977.
* Ja sé que no s'estila. Barcelona: Millà, 1977.
* Els llits de Valldemosa. Barcelona: Millà, 1978.
* Apartat 279. Barcelona: Millà, 1979.
* La Filo i el filet. Barcelona: Millà, 1980.
* Barroc Shop. Barcelona: Millà, 1982.
* L'auca del senyor Rusiñol. Barcelona: Millà, 1984.
* I jo, què? Barcelona: Millà, 1985.
* El gronxador. Barcelona: Millà, 1987.
* Tagore, sir o no sir? Barcelona: Millà, 1988.
* Catalaunia 988. Barcelona: Millà, 1989.

### Guions de cinema

* Mi querido fantasma [llargmetratge]. Estrena: 9 de setembre de 1999.
* Molicie. Marató InCurt de Lleida. Estrena: 20 d'octubre de 2000.

## Referències

* ↑ «AELC. Associació d'escriptors en llengua catalana. Agustí Soler i Mas» (en català, castellà i anglès). [Consulta: gener 2017].
# Agustí Sans Valls

Agustí Sans Valls (Maó, 27 de febrer de 1995) és un jugador de basquetbol professional. Mesura 1,90m i juga en la posició de base.

## Carrera esportiva

Es va formar en diferents equips menorquins com el CCE Sant Lluís, La Salle Mahón, l'Islas Baleares o el CD Alcazar. La temporada 2009-10 va ser fitxat pel Joventut de Badalona quan era cadet. La temporada 2012-13, ja com a jugador del júnior, va jugar sis partits a LEB Plata amb el CB Prat, equip vinculat de la Penya. La temporada següent juga al Prat en LEB plata, i disputa tres partits a la lliga Endesa amb el FIATC Joventut. Els dos anys següents seguirà al Prat en LEB Or, disputant algun partit amb el primer equip del Joventut. El 2016-17 fitxa per l'Actel Força Lleida de LEB Or per suplir la baixa de Luka Rupnik. En el mes de desembre passa a jugar al Unión Financiera Oviedo, on acabarà la temporada. La temporada següent fitxa pel Levitec Huesca, també de LEB Or, on jugarà durant dues temporades. La temporada 2019-20 fitxa novament pel Força Lleida.

### Selecció

Ha sigut internacional sub 16 els anys 2010 i 2011, sent bronze l'Europeu de 2011 a la República Txeca. El 2012 va disputar el Mundial sub 17 a Kaunas, i el 2013 va tornar a ser bronze en l'europeu sub 18 de Letònia. Els anys 2014 i 2015 va aconseguir la plata als europeus sub20 celebrats a Creta (Grècia) i Lignano Sabbiadoro (Itàlia) respectivament.

## Referències

* ↑ Agustí Sans Valls jugador a l'ACB
* ↑ «El Força Lleida ficha al base Agustí Sans para las dos próximas temporadas» (en castellà). FEB, 08-07-2019 [Consulta: 18 juliol 2019].

## Enllaços externs

* Fitxa ACB Arxivat 2016-11-03 a Wayback Machine.
* Fitxa LEB Plata Arxivat 2014-01-08 a Wayback Machine.
# Venera 5

La Venera 5 (Венера 5) fou una sonda espacial no tripulada del programa Venera de la Unió Soviètica, destinada a l'exploració del planeta Venus mitjançant un mòdul que havia de desprendre's de la sonda principal, penetrar en l'atmosfera i aterrar a la superfície.
La Venera 5 fou llançada en una Tyazheliy Spútnik (67-001C) el 5 de gener de 1969 a les 06:28 UTC, amb la missió de fer estudis atmosfèrics directes. El disseny de la sonda era molt similar a la de la Venera 4, tot i que una mica més robusta i resistent. Quan s'acostà a l'atmosfera de Venus es desprengué del vehicle espacial principal una càpsula que pesava 405 kg i que contenia instruments científics. Durant el descens del satèl·lit cap a la superfície de Venus, s'obrí un paracaiguda per alentir la caiguda. Durant 53 minuts, el 16 de maig de 1969, mentre la càpsula descendia suspesa del paracaiguda, va anar retornant dades de l'atmosfera fins que la pressió atmosfèrica l'aixafà a uns 20 km de la superfície. Finalment aterrà a 3° S, 18° E. El vehicle espacial també duia una placa amb l'escut d'armes de l'URSS i un baix relleu amb l'efígie de Lenin.
Coneixedors dels resultats de la Venera 4, la Venera 5 i la Venera 6 contenien experiments d'anàlisi química nous i adaptats per proporcionar mesures més precises dels components de l'atmosfera. Sabent que l'atmosfera era extremadament densa, els paracaigudes també es van fer més petits; així la càpsula arribaria a la profunditat màxima abans d'esgotar la seva font d'alimentació (com havia passat amb la Venera 4).

## Vegeu també

* Llista de missions d'exploració de Venus.
* Cronologia de l'exploració del sistema solar.

## Bibliografia

* Eshleman, V.R.; Fjeldbo, G.; Anderson, J. D.; Dyce, R. B.; Kliore, A. «Venus: lower atmosphere not measured» (en anglès). Science, v. 162, n. 3854, 1968. DOI: 10.1126/science.162.3854.661.
* Harland, David M.; Ulivi, Paolo. Robotic Exploration of the Solar System Part I: The Golden Age 1957-1982 (en anglès). Springer, 2007. ISBN 9780387493268.
* Harvey, Brian. Russian planetary exploration (en anglès). Springer, 2007. ISBN 978-0-387-46343-8.
* Huntress, Wesley T.; Marov, Mikhail Ya. Soviet robots in the Solar System : missions technologies and discoveries (en anglès). Springer Praxis, 2011. ISBN 978-1-4419-7898-1.
# Tseng Jing-hua

    En aquest nom xinès, el cognom és Tseng.
Tseng Jing-hua (Dongshan, 30 de desembre de 1997) és un actor de la República de la Xina (Taiwan). És conegut per interpretar el personatge de Birdy en la pel·lícula taiwanesa Kē zài nǐ xīndǐ de míngzi, la pel·lícula LGBT més taquillera de Taiwan. També va aparèixer com Wei Chung-ting en la pel·lícula de terror sobrenatural Detention, per la qual va rebre una nominació a Millor intèrpret novell" en la 56a edició dels Premis Cavall d'Or.

## Referències

* ↑ Moon, Kat «The Real Events That Inspired Your Name Engraved Herein, Taiwan's Highest-Grossing LGBTQ Film of All Time». Time, 18-12-2020.
* ↑ Rosati, Adriana. «All the Nominations of the 56th "Golden Horse Awards"», 23-11-2019.
# Gaular

Gaular és un antic municipi situat al antic comtat de Sogn og Fjordane, Noruega. Té 2,942 habitants (2016) i la seva superfície és de 581,82 km². El centre administratiu del municipi és la població de Sande.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 5 gener 2017].

## Enllaços externs

* Gaular - Lloc web oficial
# Gaumina

Gaumina és l'agència de publicitat interactiva més gran dels països bàltics. Dona serveis de disseny web, desenvolupament web, publicitat en línia, vídeo, multimèdia, mòbils i virals. Gaumina és dirigida pel seu CEO Bagdžiūnas Darius. Fundada el 1998, des de 2004 ha estat operant al Regne Unit i a Irlanda com a Gaumina.co.uk. Ha rebut els premis "Agència Digital de l'Any" pel Festival Internacional de Publicitat Martell d'Or (2008); i Primer premi en el millor ús de Cinema, Animació digital o categoria Motion Graphics pels premis irlandesos Aranya d'Or al novembre de 2008.

## Referències

* ↑ «Gaumina». Digital Lithuania 2007, 19-11-2007 [Consulta: 5 agost 2008]. Arxivat 2011-07-22 a Wayback Machine. «Còpia arxivada». Arxivat de l'original el 2011-07-22. [Consulta: 14 desembre 2015].
* ↑ «Lithuania: The quiet Baltic tiger». World Finance, 09-08-2007 [Consulta: 24 juliol 2008]. Arxivat 2007-09-13 a Wayback Machine. «Còpia arxivada». Arxivat de l'original el 2007-09-13. [Consulta: 14 desembre 2015].
* ↑ «Golden Hammer results». Zelta Amurs, 27-09-2008 [Consulta: 2 desembre 2008].
# Ahdal

Els al-Àhdal o Mahàdila foren una família de sàyyids que visqueren al sud-oest de la península Aràbiga, descendents del sisè imam alida Jàfar as-Sàdiq.
Els principals membres de la família foren:
* Hussayn ibn Abd-ar-Rahman ibn Muhàmmad Badr-ad-Din (Quhriyya, 1377-Abyat Hussayn, 1451)
* Hussayn ibn as-Siddiq ibn Hussayn, net de l'anterior (Abyat Hussayn, 1446-Aden, 1497)
* Tàhir ibn Hussayn ibn Abd-ar-Rahman Jamal-ad-Din (Muràwaa, 1508-Zabid, 1590), jurista i tradicionista
* Muhàmmad ibn Tàhir
* Hàtim ibn Àhmad ibn Mussa ibn Abi-l-Qàssim ibn Muhàmmad (?-al-Mukha (Mocca), 1604), sufí i erudit
* Abu-Bakr ibn Abi-l-Qàssim ibn Àhmad (1576-1626)
* Abd-ar-Rahman ibn Sulayman (?-1835)

## Bibliografia

* Encyclopaedia of Islam, Brill Publishers, Leiden, s.v. «(al-)Ahdal».
# Gibsonia

Gibsonia és una concentració de població designada pel cens dels Estats Units a l'estat de Florida. Segons el cens del 2000 tenia 4.507 habitants.

## Demografia

Segons el cens del 2000, Gibsonia tenia 4.507 habitants, 1.747 habitatges, i 1.271 famílies. La densitat de població era de 674,5 habitants/km².
Dels 1.747 habitatges en un 30,5% hi vivien nens de menys de 18 anys, en un 56,4% hi vivien parelles casades, en un 12,1% dones solteres, i en un 27,2% no eren unitats familiars. En el 22,6% dels habitatges hi vivien persones soles el 10,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 2,99.
Per edats la població es repartia de la següent manera: un 24,3% tenia menys de 18 anys, un 8,2% entre 18 i 24, un 26,2% entre 25 i 44, un 25% de 45 a 60 i un 16,3% 65 anys o més.
L'edat mediana era de 39 anys. Per cada 100 dones de 18 o més anys hi havia 90,4 homes.
La renda mediana per habitatge era de 39.010 $ i la renda mediana per família de 44.405 $. Els homes tenien una renda mediana de 30.015 $ mentre que les dones 22.454 $. La renda per capita de la població era de 17.010 $. Entorn del 7,2% de les famílies i el 10,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gibsonia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Gibsonia». American Fact Finder. Oficina del Cens dels Estats Units, 12-01-2010.
# Vapor de la O

El Vapor de la O és el nom donat, temps enrere, al primer edifici de l'empresa Indústries Casablancas, S.A. de Sabadell per haver-hi, a la reixa que coronava la portalada de la fàbrica, un rosetó circular on constava l'any de la construcció.

## La reixa del Vapor de la O (1863)

Entre les instal·lacions fabrils més populars i de més anomenada de Sabadell es troba el Vapor de la O. La reixa que donava la benvinguda a la fàbrica és una peça ja desapareguda, tot i que se'n coneix el seu disseny perquè es conserva el dibuix de la porta de l'entrada. Aquesta portalada fou projectada pel mestre d'obres Joan Caballé i Fàbregas i el disseny és d'estil neoclàssic, característic i propi de l'època.
La geometria de la reixa de la porta té forma de mig punt, les línies són senzilles i austeres i, tot i que no hi ha enfarfagemanent de motius diversos, tan freqüent en altres construccions, no li manca elegància. El conjunt de cercles concèntrics fins a la fixació de la data en el cercle central és com un mandala que obliga a dirigir-hi la mirada; això és, sense cap mena de dubte, un encert del disseny que, com en altres reixes, continua fent que el motiu central sigui el determinant del desenvolupament de tot l'entorn de la decoració.
L'execució, de forja, no presenta cap dificultat digna de ser destacada; la mida de les peces, de grans dimensions, que cobreixen amplis espais, facilita la construcció. Les unions són soldades amb forja i martell i la unió dels conjunts per mitjà de reblons.
Aquesta reixa va ser traspassada, des de la seva infantesa, per un dels més il·lustres i universals sabadellencs, Ferran Casablancas i Planell, i que a les naus on s'entrava per la porta coronada per la reixa de la O, va créixer, enginyà i experimentà els mecanismes que, amb la seva imaginació i el seu esperit d'observació, el dugueren més endavant a solucionar els problemes tècnics de l'estiratge de la filatura del cotó, anomenat gran estiratge, divulgat i emprat arreu del món.

## Vegeu també

* Vapors de Sabadell
* Xemeneies de Sabadell

## Referències

* ↑ Bigorra Llobet, Pere. Des del Vapor de la O.. Sabadell: Agrupacions Professionals Narcís Giralt, 1974, p. 380.
* ↑ López Navarro, Tomás. Les reixes dels vapors i de les cases pairals, a Sabadell. Sabadell: Fundació Amics de les Arts i de les Lletres de Sabadell. Biblioteca Quadern, 19., 1991, p. 83. ISBN 84-404-9512-9.
# Gordon (Pennsilvània)

Gordon és una població dels Estats Units a l'estat de Pennsilvània. Segons el cens del 2000 tenia 781 habitants.

## Demografia

Segons el cens del 2000, Gordon tenia 781 habitants, 312 habitatges, i 210 famílies. La densitat de població era de 478,6 habitants per quilòmetre quadrat.
Dels 312 habitatges en un 33,7% hi vivien nens de menys de 18 anys, en un 51,9% hi vivien parelles casades, en un 12,5% dones solteres, i en un 32,4% no eren unitats familiars. En el 30,4% dels habitatges hi vivien persones soles el 18,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,12.
Per edats la població es repartia de la següent manera: un 25,5% tenia menys de 18 anys, un 9,6% entre 18 i 24, un 26,9% entre 25 i 44, un 23,6% de 45 a 60 i un 14,5% 65 anys o més.
L'edat mediana era de 38 anys. Per cada 100 dones de 18 o més anys hi havia 96 homes.
La renda mediana per habitatge era de 30.855 $ i la renda mediana per família de 40.714 $. Els homes tenien una renda mediana de 28.125 $ mentre que les dones 21.354 $. La renda per capita de la població era de 13.873 $. Entorn del 9,8% de les famílies i l'11,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gordon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Gordon». American Fact Finder. Oficina del Cens dels Estats Units, 12-01-2010.
# Alianza Nacional del 18 de julio

Alianza Nacional del 18 de Julio va ser una coalició electoral espanyola de caràcter postfranquista o neofranquista que es va presentar a les primeres eleccions generals de caràcter democràtic celebrades el 15 de juny de 1977, després de l'aprovació de la Llei de Reforma Política impulsada pel Govern d'Adolfo Suárez i aprovada majoritàriament per les corts franquistes un any abans.

## Història

El nom fa referència al 18 de juliol de 1936, data del cop d'estat que va desencadenar la Guerra Civil Espanyola i que amb el nom de Alzamiento Nacional va ser posteriorment considerada com el moment fundacional del règim franquista. Pretenia donar una continuïtat política a l'espai buit deixat per l'extint "Movimiento Nacional" i per projectar els Ideals del 18 de juliol en les Corts Constituents que redactarien una nova Constitució democràtica per a Espanya.
Aquesta coalició, presentada oficialment el 3 de maig de 1977, estaba formada per Fuerza Nueva de Blas Piñar, Círculos José Antonio dirigits per Diego Márquez Horrillo i l'Agrupación de Juventudes Tradicionalistas. D'antuvi la Confederación Nacional de Excombatientes de José Antonio Girón de Velasco anava a formar part de la coalició, però finalment van decidir no unir-se i solament van oferir un suport limitat. La Comunión Tradicionalista tampoc va arribar a integrar-se, encara que va autoritzar a les seves organitzacions regionals i provincials a formar part de les candidatures de l' "Alianza". La coalició només va aconseguir aconseguir acords per presentar candidatures en 16 províncies.
Malgrat la pretensió de congregar a tots partits d'extrema dreta, l' "Alianza Nacional" ni va aconseguir integrar en el seu si a la totalitat de forces polítiques de signe similar —com la Comunión Tradicionalista o Falange Española de las JONS, que quedaren fora— ni va aconseguir obtenir representació parlamentària; els escassos 86.390 vots que van aconseguir a tot Espanya no els van valer per obtenir ni un sol diputat.
Dos anys després, en 1979, la coalició electoral denominada "Unión Nacional" va aconseguir un èxit electoral en integrar a Falange Española de les JONS i Comunión Tradicionalista i aconseguir un diputat, Blas Piñar.

## Referències

* 1 2 3 José Luis Rodríguez Jiménez (1994). Reaccionarios y Golpistas, Consejo Superior de Investigaciones Científicas, pàg. 253
* ↑ «Alianza Nacional 18 de Julio». La Vanguardia, 31-05-1977. [Consulta: 6 novembre 2016].
* ↑ «Hasta el viernes no se sabrá, oficialmente, las coaliciones presentadas». La Vanguardia, 04-05-1977. [Consulta: 6 novembre 2016].
* ↑ José Luis Rodríguez Jiménez (1994). Reaccionarios y Golpistas, Consejo Superior de Investigaciones Científicas, pàg. 261
* ↑ José Luis Rodríguez Jiménez (1994). Reaccionarios y Golpistas, Consejo Superior de Investigaciones Científicas, pàg. 254
# Gloucester City

Gloucester City és una població dels Estats Units a l'estat de Nova Jersey. Segons el cens del 2008 tenia 11.503 habitants.

## Demografia

Segons el cens del 2000, Gloucester City tenia 11.484 habitants, 4.213 habitatges, i 2.839 famílies. La densitat de població era de 2.015,5 habitants/km².
Dels 4.213 habitatges en un 32,6% hi vivien nens de menys de 18 anys, en un 46,8% hi vivien parelles casades, en un 14,6% dones solteres, i en un 32,6% no eren unitats familiars. En el 27,2% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,32.
Per edats la població es repartia de la següent manera: un 26,5% tenia menys de 18 anys, un 9% entre 18 i 24, un 29,2% entre 25 i 44, un 21,5% de 45 a 60 i un 13,8% 65 anys o més.
L'edat mediana era de 36 anys. Per cada 100 dones de 18 o més anys hi havia 92 homes.
La renda mediana per habitatge era de 36.855 $ i la renda mediana per família de 46.038 $. Els homes tenien una renda mediana de 35.659 $ mentre que les dones 24.907 $. La renda per capita de la població era de 16.912 $. Aproximadament el 7,7% de les famílies i el 10,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gloucester City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Gloucester City». American Fact Finder. Oficina del Cens dels Estats Units, 12-01-2010.